ગુજરાત પવિત્ર યાત્રાધામ વિકાસ બોર્ડમાં હિન્દુ તીર્થ સ્થાનો અને ધાર્મિકસ્થળો ઉપરાંત, અન્ય ધર્મના પવિત્ર સ્થળો અને યાત્રાધામોને સામેલ કરી તે મુજબના જરૂરી લાભો તેઓને પણ જારી કરવા ગુજરાત હાઇકોર્ટમાં થયેલી રિટ અરજીની સુનાવણીમાં આજે ગુજરાત પવિત્ર યાત્રાધામ વિકાસ બોર્ડ દ્વારા મહત્વનું સોગંદનામું રજૂ કરવામાં આવ્યું હતું અને પોતાનું વલણ સ્પષ્ટ કર્યું હતું કે, યાત્રાધામ વિકાસ બોર્ડ દ્વારા હિન્દુ સહિત તમામ ધાર્મિક સ્થાનોના વિકાસની કામગીરી હાથ ધરશે.